กองทุนบุคคลครึ่งปีโต12%
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

ลงทุนเพิ่ม2.66หมื่นล.จากสิ้นปี บลจ.กสิกรไทยยังคงครองแชมป์
โพสต์ทูเดย์ — กองทุนส่วนบุคคล ครึ่งปีโต 2.66 หมื่นล้าน หรือ 12% “กสิกรไทย” ยังกอดแชมป์ “อยุธยาแอสเซทพลัส” รุกหนัก
รายงานข่าวจากสมาคมบริษัทจัดการลงทุน เปิดเผยว่า มูลค่าสินทรัพย์สุทธิของกองทุนส่วนบุคคลทั้งระบบ ณ สิ้นเดือน มิ.ย. 2553 มีมูลค่ารวม 243,110 ล้านบาท เพิ่มขึ้นจากสิ้นปีที่ผ่านมา 26,609 ล้านบาท หรือ 12.29% โดยมีจำนวนกองทุนเพิ่มขึ้น 112 กองทุน
ขณะเดียวกัน มูลค่าสินทรัพย์สุทธิยังเพิ่มขึ้นจากสิ้นเดือน พ.ค. 2553 จำนวน 8,557 ล้านบาท หรือ 3.65% จำนวนกองทุนเพิ่ม 21 กอง
สำหรับบริษัทหลักทรัพย์จัดการกองทุน (บลจ.) ที่มีส่วนแบ่งในธุรกิจ 10 อันดับแรก ได้แก่ บลจ.กสิกรไทย ยังครองส่วนแบ่งการตลาดในธุรกิจเป็นอันดับหนึ่ง โดยมีมูลค่าสินทรัพย์สุทธิ 54,399.01 ล้านบาท หรือ 22.38% รองลงมา บลจ.ทิสโก้ มีมูลค่าสินทรัพย์สุทธิ 42,014.32 ล้านบาท ส่วนแบ่ง 17.28% 
บลจ.วรรณ มีมูลค่าสินทรัพย์สุทธิ 29,024.38 ล้านบาท ส่วนแบ่ง 11.94% บลจ.เอ็มเอฟซี มีมูลค่าสินทรัพย์สุทธิ 25,948.22 ล้านบาท ส่วนแบ่ง 10.67% บลจ.ไอเอ็นจี (ประเทศไทย) มีมูลค่า 21,772.15 ล้านบาท ส่วนแบ่ง 8.96%
บลจ.อยุธยา มีมูลค่าสินทรัพย์สุทธิ 14,240.75 ล้านบาท ส่วนแบ่ง 5.86% บลจ.กรุงไทย มีมูลค่าสินทรัพย์สุทธิ 11,060.27 ล้านบาท ส่วนแบ่ง 4.55% บลจ.ไทยพาณิชย์ มีมูลค่าสินทรัพย์สุทธิ 8,088.93 ล้านบาท ส่วนแบ่ง 3.33% บลจ.ธนชาต มีมูลค่าสินทรัพย์สุทธิ 8,031.22 ล้านบาท ส่วนแบ่ง 3.30% บริษัทหลักทรัพย์บัวหลวง มีมูลค่าสินทรัพย์สุทธิ 5,751.32 ล้านบาท ส่วนแบ่ง 2.37% เป็นต้น
ทั้งนี้ ใน 10 อันดับแรกมี บลจ.ไทยพาณิชย์ กับ บลจ.ธนชาต ที่สลับตำแหน่งที่ 8 และ 9 กัน
&amp;&lt;2288;
บลจ.อเบอร์ดีน มีมูลค่าสินทรัพย์สุทธิ 4,573.74 ล้านบาท ส่วนแบ่ง 1.88% บลจ.นครหลวงไทย มีมูลค่าสินทรัพย์สุทธิ 4,504.37 ล้านบาท ส่วนแบ่ง 1.85% บลจ.แอสเซทพลัส มีมูลค่าสินทรัพย์สุทธิ 4,201.86 ล้านบาท ส่วนแบ่ง 1.73% บลจ.ยูโอบี (ไทย) มีมูลค่าสินทรัพย์สุทธิ 3,280.88 ล้านบาท ส่วนแบ่ง 1.35% บลจ.แมนูไลฟ์(ประเทศไทย) มีมูลค่าสินทรัพย์สุทธิ 2,574.47 ล้านบาท ส่วนแบ่ง 1.06% 
นายฉัตรพี ตันติเฉลิม ประธานเจ้าหน้าที่บริหาร บลจ.อยุธยา กล่าวว่า ครึ่งปีแรกกองทุนส่วนบุคคลของบริษัทเติบโตถึง 50% จากเงินลงทุนของสถาบันต่างประเทศที่ว่าจ้างให้บริษัทบริหารจัดการเงินให้ โดยบริษัทยังเน้นลูกค้าในกลุ่มนี้ รวมทั้งจะเริ่มเข้าไปเสนอตัวบริหารจัดการเงินลงทุนของสถาบันในประเทศ หลังจากบริษัทสามารถสร้างผลตอบแทนให้แก่กองทุนให้อยู่ในระดับต้นๆ และมีความสม่ำเสมอของผลตอบแทน
นางลดาวรรณ เจริญรัชต์ภาคย์ กรรมการผู้จัดการ บลจ.แอสเซทพลัส กล่าวว่า กองทุนส่วนบุคคลของบริษัทโต 62% ส่วนหนึ่งจากการเข้าพบลูกค้ากองทุนรวมที่มีศักยภาพและเข้าใจการลงทุนในระดับหนึ่ง เพื่อนำเสนอการลงทุนผ่านกองทุนส่วนบุคคล และจากนี้จะเพิ่มฐานกองทุนส่วนบุคคลมากขึ้นอีก